Roblox

**Roblox**, tidligere stilisert **ROBLOX**, er en nettbasert spillplattform og et system for spillutvikling utviklet av Roblox Corporation. Plattformen gjør det mulig for brukere å programmere egne spill og spille spill utviklet av andre. Roblox ble utviklet av David Baszucki og Erik Cassel i 2004 og ble lansert offentlig i 2006. Ifølge selskapet omfatter den månedlige brukerbasen omtrent halvparten av alle amerikanske barn under 16 år. I 2026 ble Roblox brukt av 69 prosent av ni- til attenåringer i Norge og 80 prosent av ni- til tiåringer.

Plattformen har flere millioner av brukerskapte spill, offisielt omtalt som «opplevelser», som alle er utviklet ved hjelp av en variant av programmeringsspråket Lua og spillmotoren Roblox Studio. Roblox er gratis å spille, men inneholder kjøp i spillet som foregår med den virtuelle valutaen Robux. Spillutviklere på plattformen kan lage innhold og gjenstander som krever Robux for å kjøpes. Plattformen har en omfattende virtuell økonomi basert på Robux og brukergenerert innhold.

Tidlig i Roblox’ historie var både plattformen og selskapet relativt små. I løpet av andre halvdel av 2010-årene begynte plattformen å vokse raskt, en vekst som ble ytterligere forsterket under COVID-19-pandemien. Innen 2020 hadde over  spill på plattformen blitt spilt mer enn én million ganger, og over 20 spill hadde passert én milliard avspillinger. 

Selv om Roblox generelt har mottatt positiv omtale fra kritikere, har plattformen også vært gjenstand for omfattende kritikk, særlig med hensyn til innholdsmoderering. Mangelfull kontroll har ført til spredning av seksuelt innhold og politisk ekstremisme. I søksmål og granskinger har det blitt fremmet påstander om at Roblox ikke gjør tilstrekkelig for å hindre at overgripere samhandler med barn på plattformen. I tillegg har plattformen blitt kritisert for angivelig utnyttende praksiser overfor barn, samt omfattende bruk av mikrotransaksjoner. Roblox har blitt begrenset eller fullstendig blokkert i flere land, inkludert Russland, Kina, Tyrkia og Jordan.

## Historie
Roblox ble grunnlagt i juni 2004 av David Baszucki og Erik Cassel. De opprettet også firmaet Roblox Corporation, bedre kjent som Roblox CAO. I 2005 lagde de Dynablocks, men der var det bare ett spill. 1. desember 2006 kalte de det for Roblox, og Crossroads ble det første spillet til å se dagens lys på Roblox. Etter dette ble flere spill utviklet, og i dag finnes det flere millioner plasser på Roblox. Per 2025 er det 151,5 millioner daglige aktive brukere på Roblox, og et team på 3000 personer som modererer innholdet på plattformen.

Fil:First Roblox Logo.svg|Den første *Roblox*-logoen
Fil:ROBLOX 2004.svg|*Roblox*-logo brukt fra 2005 til 2006
Fil:Roblox logo.svg|*Roblox*-logo brukt fram 2006 til 2017; den hadde mange variasjoner, men forble stort sett den samme.
Fil:Roblox Red 2017 Logo.png|*Roblox*-logo brukt fra 2017 til 2019


## Programmer
Roblox består av to programmer og én app; Roblox Player, Roblox Studio og ROBLOX-appen. Programmeringsspråket som blir brukt på Roblox Studio er Lua. Spillmotoren og alle spillene som er laget på Roblox, bruker hovedsakelig Luau som er en slags Lua-«dialekt». Roblox Studio følger med under nedlastingen av spillklienten Roblox Player som brukes til å se etter spill på plattformen.

## Developer Exchange
I slutten av 2014 ble et nytt system, kalt Developer Exchange (kortform DevEx), lansert. Dette gir spillerne muligheten til å veksle Robux inn i virkelige penger.

## Plattformer
Roblox er tilgjengelig for Windows, MacOS, iOS, Android, Xbox One, Xbox Series X og Series S, samt PlayStation 4 og 5.

## Referanser


## Eksterne lenker
* 
* 
*  Roblox Wiki